CELEX: 62010TA0437
Language: lt
Date: 2013-05-16 00:00:00
Title: Byla T-437/10: 2013 m. gegužės 16 d. Bendrojo Teismo sprendimas byloje Gap granen & producten prieš Komisiją (Deliktinė atsakomybė — Aukštos kokybės kietųjų kviečių importas — Importo muitai — Reglamentas (EB) Nr. 919/2009 — Reglamentas (EB) Nr. 1249/96 — Pakankamai akivaizdus teisės normos, suteikiančios teisių privatiems asmenims, pažeidimas — Materialinė žala — Priežastinis ryšys)

29.6.2013   
            
            
               LT
            
            
               Europos Sąjungos oficialusis leidinys
            
            
               C 189/17
            
         2013 m. gegužės 16 d. Bendrojo Teismo sprendimas byloje Gap granen & producten prieš Komisiją
   
   (Byla T-437/10) (1)
   
   (Deliktinė atsakomybė - Aukštos kokybės kietųjų kviečių importas - Importo muitai - Reglamentas (EB) Nr. 919/2009 - Reglamentas (EB) Nr. 1249/96 - Pakankamai akivaizdus teisės normos, suteikiančios teisių privatiems asmenims, pažeidimas - Materialinė žala - Priežastinis ryšys)
   2013/C 189/32
   Proceso kalba: olandų
   
      Šalys
   
   
      Ieškovė: Gap SA granen & producten NV (Zurselis, Belgija), atstovaujama advokatų C. Ronse, A. Hansebout, K. Claeyé ir J. Muyldermans
   
      Atsakovė: Europos Komisija, atstovaujama D. Triantafyllou ir B. Burggraaf
   
      Dalykas
   
   Pagal SESV 340 straipsnį pateiktas ieškinys dėl žalos atlyginimo, kuriuo prašoma atlyginti žalą, tariamai atsiradusią dėl nustatytų importo muitų aukštos kokybės kietiesiems kviečiams, priėmus 2009 m. spalio 1 d. Komisijos reglamentą (EB) Nr. 919/2009, kuriuo iš dalies keičiamas Reglamentas (EB) Nr. 915/2009, kuriuo nustatomi importo muitai grūdų sektoriuje, galiojantys nuo 2009 m. spalio 1 d. (OL L 259, p. 5).
   
      Rezoliucinė dalis
   
   
               1.
            
            
               Įpareigoti Europos Komisiją atlyginti žalą, kuri atsirado Gap SA granen & producten NV dėl 2009 m. spalio 1 d. Komisijos reglamento (EB) Nr. 919/2009, kuriuo iš dalies keičiamas Reglamentas (EB) Nr. 915/2009, kuriuo nustatomi importo muitai grūdų sektoriuje, galiojantys nuo 2009 m. spalio 1 d., taikymo tiek, kiek tuo reglamentu, siekiant nustatyti importo muitus aukštos kokybės kietiesiems kviečiams, nebuvo atsižvelgta į FOB įmoką ir nebuvo panaudotas apskaičiavimo metodas, pagal kurį nustatomos faktinės krovinių vežimo išlaidos.
            
         
               2.
            
            
               Įpareigoti Gap granen & producten ir Komisiją per šešis mėnesius nuo sprendimo priėmimo dienos Bendrajam Teismui pranešti apie bendru sutarimu nustatytas ir mokėtinas sumas, įskaitant palūkanas.
            
         
               3.
            
            
               Nesudarius tokio susitarimo, nurodyti Gap granen & producten ir Komisijai per tą patį terminą pateikti Bendrajam Teismui jų siūlomas sumas.
            
         
               4.
            
            
               Atidėti klausimo dėl bylinėjimosi išlaidų nagrinėjimą.
            
         
      (1)  OL C 317, 2010 11 20.